ედუარდ სტრელცოვი

ედუარდ ანატოლის ძე სტრელცოვი (; დ. 21 ივლისი, 1937, პეროვო — გ. 22 ივლისი, 1990, მოსკოვი) — საბჭოთა რუსი ფეხბურთელი, თამაშობდა თავდამსხმელის პოზიციაზე. იცავდა მოსკოვის „ტორპედოსა“ და საბჭოთა კავშირის ეროვნული ნაკრების ღირსებას. მელბურნის 1956 წლის ოლიმპიური ჩემპიონი. საბჭოთა კავშირის სპორტის დამსახურებული ოსტატი (1957). ითვლება ერთ-ერთ საუკეთესო მოთამაშედ საბჭოთა ფეხბურთის ისტორიაში.Галедин, Владимир. Эдуард Стрельцов

საკლუბო კარიერა
სტრელცოვმა კარიერა დაიწყო მოსკოვის „ტორპედოში“, სადაც 1954–58 და 1965–70 წლებში თამაშობდა. საკავშირო პირველობებზე ჩაატარა 222 მატჩი და გაიტანა 99 გოლი. 1965 წელს „ტორპედოსთან“ ერთად გახდა საბჭოთა კავშირის ჩემპიონი, ხოლო 1968 წელს საბჭოთა კავშირის თასი მოიპოვა.

სანაკრებო კარიერა
საბჭოთა კავშირის ნაკრების შემადგენლობაში სტრელცოვმა 1955–1968 წლებში ჩაატარა 38 მატჩი და გაიტანა 25 გოლი. 1956 წელს მოიპოვა ოლიმპიური თამაშების ოქროს მედალი.

სანაკრებო სტატისტიკა
ეროვნული ნაკრებიწელიმატჩიგოლისსრ კავშირი 1955471956841957871958101966311967126196820ჯამში3825

თამაშის სტილი და შეფასებები
სპორტული ჟურნალისტებისა და სპეციალისტების შეფასებით, ედუარდ სტრელცოვი იყო საბჭოთა კავშირის ფეხბურთის ისტორიაში ერთ-ერთი ყველაზე უფრო ძლიერი და თვითმყოფადი თავდამსხმელი, რომელიც ტექნიკური, ტაქტიკური და ფიზიკური მომზადების მხრივ ერთმნიშვნელოვნად აღემატებოდა საკავშირო ჩემპიონატში მის პოზიციაზე მოთამაშე ფეხბურთელებს.Визитная карточка: Эдуард Стрельцов. «Феномен футбола» 

მოედნის შესანიშნავი ხედვა, დახვეწილ ტექნიკასთან ერთად, საშუალებას აძლევდა მას ზუსტი პასებით მოემარაგებინა თანაგუნდელები თითქმის ნებისმიერი პოზიციიდან. იყო უნივერსალური თავდამსხმელი, რომელსაც თანაბრად შეეძლო, როგორც შეტევის წარმართვა და ორგანიზება, ასევე შედეგიანად დასრულება. მისი ყოფნა მოედანზე დიდწილად განსაზღვრავდა თანაგუნდელთა საბრძოლო განწყობას და გუნდის წარმატებას.Секреты игры великого Стрельцова. Почему ни в СССР, ни во всем мире никто не мог его остановить

მიღწევები
საკლუბო
  ტორპედო მოსკოვი
 საბჭოთა კავშირის ჩემპიონი: 1965
 საბჭოთა კავშირის ვიცე-ჩემპიონი: 1957
 საბჭოთა კავშირის თასის მფლობელი: 1968
 საბჭოთა კავშირის თასის ფინალისტი: 1966

სანაკრებო
  საბჭოთა კავშირი 
 ოლიმპიური თამაშების ჩემპიონი: 1956

ინდივიდუალური
 საბჭოთა კავშირის საუკეთესო ფეხბურთელი: 1967, 1968
 საბჭოთა კავშირის ჩემპიონატის საუკეთესო ბომბარდირი: 1955

პერიოდიკა



 რესურსები ინტერნეტში 
 Footballfacts.ru
 Эдуард Стрельцов: Вижу Поле... 
 Как Стрельцов после пяти лет тюрьмы стал лучшим футболистом СССР

სქოლიო

კატეგორია:დაბადებული 21 ივლისი
კატეგორია:დაბადებული 1937
კატეგორია:გარდაცვლილი 22 ივლისი
კატეგორია:გარდაცვლილი 1990
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:საბჭოთა კავშირის ნაკრების ფეხბურთელები
კატეგორია:მოსკოვის ტორპედოს ფეხბურთელები
კატეგორია:ერთი კლუბის ფეხბურთელები
კატეგორია:საბჭოთა კავშირის სპორტის დამსახურებული ოსტატები
კატეგორია:გრიგორი ფედოტოვის კლუბის წევრები
კატეგორია:საპატიო ნიშნის ორდენის კავალრები
კატეგორია:მოსკოვში გარდაცვლილები